**Informasjon vedrørende lokalt lønnsoppgjør 2021**

Årets lokale lønnsoppgjør i kriminalomsorgen er i gang.

Lokale lønnsforhandlinger etter Hovedtariffavtalenes pkt. 2.5.1 vil bli gjennomført i slutten av oktober og sluttført innen fristen 31. oktober.

Du kan nå fremme krav via din fagforening eller din leder. Ansatte som er medlem av fagorganisasjon vil motta informasjon om utfylling av kravskjema og frister fra sin fagforening. Uorganiserte kan fremme krav via sin nærmeste leder.

Det er to ulike tariffavtaler i kriminalomsorgen;

Hovedtariffavtalen med LO, YS og Unio og Hovedtariffavtalen med Akademikerne. Uorganiserte følger avtalen med LO, YS og Unio.

Den økonomiske rammen det skal forhandles om for Akademikerne tilsvarer 3,35 % av lønnsmassen for medlemmene. Virkningsdato for resultatet er 1. mai 2021.

I avtalen med LO, YS og Unio ble 50 % av avsetningen gitt som et generelt tillegg på A-tabellen med virkning fra 1. mai 2021.

Den økonomiske rammen det skal forhandles om lokalt i kriminalomsorgen tilsvarer 1,8 % av lønnsmassen for medlemmene og de uorganiserte. Virkningsdato for resultatet er 1. juli 2021.

Kriminalomsorgens sentrale parter jobber med å ferdigstille lønnspolitikken som skal ligge til grunn for de lokale lønnsforhandlingene.